Source: http://docplayer.fi/2070996-Sosiaali-ja-terveysministerion-selvityspyynto-11-11-2004-stm-dnro-3-54-2004.html
Timestamp: 2018-06-20 13:46:39+00:00
Document Index: 10645758

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sosiaali- ja terveysministeriön selvityspyyntö (STM Dnro 3/54/2004) - PDF
Sosiaali- ja terveysministeriön selvityspyyntö (STM Dnro 3/54/2004)
Download "Sosiaali- ja terveysministeriön selvityspyyntö 11.11.2004 (STM Dnro 3/54/2004)"
1 Valvontaosasto LL Dnro 1782/69/2004 Sosiaali- ja terveysministeriölle Sosiaali- ja terveysministeriön selvityspyyntö (STM Dnro 3/54/2004) SELVITYS ITSEHOITOLÄÄKKEIDEN VÄHITTÄISJAKELUSTA ERÄISSÄ EUROOPAN MAISSA Viitekirjeen johdosta Lääkelaitos toimittaa oheisena sosiaali- ja terveysministeriölle selvityksen itsehoitolääkkeiden vähittäisjakelusta eräissä Euroopan maissa. Osastopäällikkö, professori Liisa Turakka Yliproviisori Sami Paaskoski Mannerheimintie 103b PL 55, Helsinki Puh. (09) Faksi (09)
2 SELVITYS 1 (22) LL Dnro 1782/69/2004 ITSEHOITOLÄÄKKEIDEN VÄHITTÄISJAKELU ERÄISSÄ EUROOPAN MAISSA 1 SELVITYSPYYNTÖ Sosiaali- ja terveysministeriö on pyytänyt Lääkelaitosta laatimaan selvityksen siitä, miten itsehoitolääkkeiden myynti on järjestetty eri Euroopan maissa, erityisesti Pohjoismaissa, ja minkälaisia kokemuksia, sekä hyviä että kielteisiä, muun muassa lääkkeiden saatavuuden ja lääketurvallisuuden näkökulmasta on itsehoitolääkkeiden myynnistä muualla kuin apteekeissa. Selvityksessä pyydettiin tarkastelemaan myös Suomen lääkekaappien toiminnasta saatuja kokemuksia. Ensimmäinen alustava Pohjoismaiden tilannetta koskeva selvitys pyydettiin toimittamaan ennen Selvitys kokonaisuudessaan pyydettiin tekemään mennessä. Periaatteista, joiden perusteella lääkkeet luokitellaan reseptilääkkeisiin ja itsehoitolääkkeisiin, on säädetty Euroopan parlamentin ja neuvoston direktiivin 2001/83/EY artikloissa. Kyseisistä periaatteista huolimatta Euroopan unionin jäsenvaltioiden välillä on valmistekohtaisia eroja luokittelussa. Näitä eroja ei tarkemmin tarkastella tässä selvityksessä. Selvityksessä ei myöskään käsitellä eri maiden apteekkijärjestelmien piirteitä, apteekkien perustamista tai lupajärjestelmiä. Mannerheimintie 103b PL 55, Helsinki Puh. (09) Faksi (09)
3 2 (22) 2 ITSEHOITOLÄÄKKEIDEN VÄHITTÄISJAKELUN JÄRJESTÄMINEN ERÄISSÄ MAISSA 2.1 Yleistä Itsehoitolääkkeiden myynti on suurimmassa osassa tarkasteltavina olleista Euroopan maista sallittu vain apteekeista (Taulukko 1). Alankomaissa, Irlannissa, Norjassa, Tanskassa ja Isossa-Britanniassa voidaan rajoitettua valikoimaa itsehoitolääkkeitä myydä myös muualta kuin apteekeista. Itsehoitolääkkeiden käsittelyä, myyntiä ja markkinointia on säädelty yksityiskohtaisesti. Norjassa ja Tanskassa itsehoitolääkkeiden myynti edellyttää mm. viranomaisen myöntämää lupaa ja vuosimaksun maksamista. Lisäksi myyntipaikoilta edellytetään säädettyä vähimmäisvalikoimaa. Taulukko 1. Apteekkitoimipisteiden lukumäärä, lukumäärä väestöön suhteutettuna ja itsehoitolääkkeiden vähittäisjakelu eräissä Euroopan maissa. (Apteekkien lukumäärien lähteet: 1 Lääkelaitos 2004, muut PGEU Pharmacy Factsheet no 11, 2002) Maa Apteekkitoimipisteiden lukumäärä Asukkaita/ apteekkitoimipiste Itsehoitolääkkeiden vähittäisjakelu Alankomaat apteekeista, rohdoskaupoista Belgia apteekeista Espanja apteekeista Irlanti apteekeista, rajoitettu valikoima myös muualta Iso-Britannia apteekeista, rajoitettu valikoima myös muualta Italia apteekeista Itävalta apteekeista Kreikka apteekeista Norja apteekeista, rajoitettu valikoima myös muualta Portugali apteekeista Ranska apteekeista Ruotsi apteekeista Saksa apteekeista Suomi apteekeista Tanska apteekeista, rajoitettu valikoima myös muualta Viro apteekeista
4 3 (22) Jäljempänä tarkastellaan tarkemmin itsehoitolääkkeiden myyntiin liittyviä seikkoja Ruotsissa, Norjassa, Tanskassa ja Isossa-Britanniassa sekä esitetään joitakin Saksaa ja Alankomaita koskevia lisätietoja. 2.2 Ruotsi Apteekit Ruotsissa itsehoitolääkkeiden vähittäismyyntiä saa harjoittaa ainoastaan valtio tai yhtiö, jossa valtiolla on määräävä asema. Valtion omistamalla Apoteket Ab yhtiöllä on vuodesta 1970 alkaen ollut yksinoikeus lääkkeiden vähittäismyyntiin. Ruotsissa on noin 880 apteekkitoimipistettä, joista noin 800 on avohuollon apteekkeja ja noin 80 sairaala-apteekkien yhteydessä toimivia lääkkeiden toimitusyksikköjä Apteekkiasiamiehet Apteekkiverkoston täydentämiseksi Apoteket Ab:lla on n apteekkiasiamiessopimusta. Apteekkiasiamiesverkoston avulla on pyritty järjestämään lääkehuolto haja-asutusalueilla, joilla ei ole riittävää väestöpohjaa apteekin perustamiseksi. Myös joitakin lakkautettuja apteekkeja on korvattu apteekkiasiamiehillä. Pääasiassa päivittäistavarakauppojen yhteydessä toimivat apteekkiasiamiehet välittävät asiakkaiden lääkemääräykset apteekkiin ja toimittavat apteekin lähettämät lääkelähetykset asiakkaille. Apteekkiasiamiehet myyvät suppeaa valikoimaa itsehoitolääkkeitä Apoteket Ab:n lukuun. Apoteket Ab vastaa asiamiestoiminnasta sekä päättää apteekkiasiamiehillä olevasta lääkevalikoimasta ja kyseisten lääkkeiden hinnoista. Asiamiehillä ei ole farmaseuttista koulutusta eivätkä he voi antaa lääkkeiden käyttöön liittyviä neuvoja.
5 4 (22) Apoteket Ab yhtiön internet-palvelu Apteekkitoimipisteiden ja apteekkiasiamiesten lisäksi asiakas voi hankkia itsehoitolääkkeitä Apoteket Ab yhtiön internet-palvelun (http://www.apoteket.se) kautta. Internet-palvelusta tilattavissa oleva itsehoitolääkkeiden valikoima vastaa suurimmissa apteekkitoimipisteissä olevaa valikoimaa. Lääkkeet maksetaan niitä tilattaessa joko maksukortilla tai e-maksulla internet-pankkipalvelun kautta. Itsehoitolääkkeiden lyhin toimitusaika on yleensä kolme päivää. Lähetysten toimitustapa vaihtelee paikkakuntakohtaisesti. Asiakas voi valita saatavilla olevista toimitustavoista joko kotiinkuljetuksen (lisämaksu 125 SEK, n. 14 ) tai noutaa lähetyksen postitoimipaikasta (lisämaksu 35 SEK, n. 4 ), apteekista tai apteekkiasiamieheltä (ei lisämaksua). Toimitustavasta riippumatta lähetykset luovutetaan vain täysi-ikäiselle kuittausta vastaan. Lääkeneuvontaan liittyvissä kysymyksissä asiakas ohjataan ottamaan yhteyttä Apoteket Ab -yhtiön puhelinpalveluun. 2.3 Norja Apteekit ja niiden alaiset lääkemyyntipisteet Norjassa on 518 apteekkia. Apteekkien alaisuudessa toimii lisäksi lääkemyyntipistettä ( medisinutsalg ), joista noin kaksi kolmasosaa sijaitsee harvaan asutuilla alueilla. Myyntipisteiden lukumäärä on viime vuosien aikana vähentynyt. Norjan lääkevalvontaviranomainen myöntää luvan myyntipisteen perustamiseen, mikäli myyntipiste on lääkehuollon toimivuuden kannalta tarpeellinen. Myyntipiste toimii apteekin lukuun yleensä toisen yrityksen, kuten kaupan tai postitoimipaikan yhteydessä. Myyntipisteessä ei ole farmaseuttista henkilökuntaa. Myyntipiste voi myydä itsehoitolääkkeitä, lähettää asiakkaiden lääkemääräyksiä apteekkiin sekä välittää apteekin toimittamia reseptilääkelähetyksiä asiakkaille.
6 5 (22) Muut jakelukanavat Rajoitettua valikoimaa itsehoitolääkkeitä on ollut Norjassa mahdollista myydä muualta kuin apteekeista alkaen. Itsehoitolääkkeiden myynti edellyttää lääkevalvontaviranomaisen myöntämää lupaa. Poikkeuksena ovat tupakoinnin vieroitukseen käytettävät, enintään 2 milligrammaa nikotiinia sisältävät valmisteet, joiden myynti ei ole luvanvaraista. Lupamenettely Myyntipaikkakohtainen lupa myydä rajoitettua valikoimaa itsehoitolääkkeitä voidaan myöntää sellaiselle yritykselle, jolla on myös oikeus myydä elintarvikkeita. Lupa on maksullinen (1 500 NOK, n. 183 ) ja luvan ylläpito edellyttää vuosimaksun suorittamista (1 500 NOK, n. 183 ). Myyntipaikkoja on yli 5 300, joista suurin osa on päivittäistavarakauppoja, kioskeja ja huoltoasemia. Syksyllä 2004 erääntyneiden ensimmäisten vuosimaksujen jälkeen noin 180 myyntipistettä on luopunut luvastaan myydä lääkkeitä. Lupaa haettaessa hakijan on sitouduttava järjestämään myyntipaikkoihin seuraavat toimintajärjestelmät, jotka varmistavat, että: - lääkkeet ovat asiakkaiden ulottumattomissa ja että lääkkeet säilytetään asianmukaisesti; - myyntikelvottomat lääkkeet säilytetään erillään myyntikelpoisista lääkkeistä ja palautetaan takaisin lääketukkukauppaan; - lääkkeitä myydään vain rajoitettu määrä ja vain 18 vuotta täyttäneille henkilöille; - lainsäädännön noudattamista valvotaan sisäisin menettelyin ja että - myyntipaikassa on kirjallisesti dokumentoitu järjestelmä markkinoilta poistettavien tai myyntikieltoon asetettujen lääkkeiden käsittelystä. Lääkevalikoima Norjan lääkevalvontaviranomainen (Statens legemiddelverk) vahvistaa luettelon niistä itsehoitolääkkeistä, joita voidaan myydä muualta kuin apteekeista.
7 6 (22) Luetteloon sisältyy mm. tiettyjä - särky- ja kuumelääkkeitä - nenän tukkoisuuden hoidossa käytettäviä lääkkeitä - limaa irrottavia yskänlääkkeitä - liikahappoisuuslääkkeitä - ulostuslääkkeitä - nikotiinikorvaushoidossa käytettäviä lääkkeitä - B-, C- ja E-vitamiineja sisältäviä lääkkeitä - ihon oireiden hoidossa käytettäviä lääkkeitä - silmiä kostuttavia lääkkeitä Lääkevalmisteisiin liittyy vahvuutta, lääkemuotoa ja pakkauskokoa koskevia rajoituksia. Myyntipaikoille on säädetty velvollisuus pitää saatavilla tiettyä vähimmäisvalikoimaa itsehoitolääkkeitä (Taulukko 2). Vähimmäisvalikoimassa on oltava sekä aikuisille että lapsille soveltuvia särkylääkkeitä ja nenäsumutteita. Taulukko 2. Vähimmäisvalikoima, joka itsehoitolääkkeitä myyvissä toimipisteissä on oltava saatavilla. (Lähde: Statens Legemiddelverk) Särkylääkkeet Myyntipaikassa on oltava vähintään seuraavia valmisteita: Vaikuttava aine Vahvuus Pakkauskoko Lääkemuoto Parasetamoli 500 mg 20 tablettia tabletti Parasetamoli 250 mg 10 peräpuikkoa peräpuikko Parasetamoli 24 mg/ml 60 ml oraaliliuos Ibuprofeeni 200 mg 20 tablettia tabletti Fenatsonia ja 500 mg 20 tablettia tabletti kofeiinia sisältävä yhdistelmävalmiste Nenän tukkoisuuden hoidossa käytettävät lääkevalmisteet Myyntipaikassa on oltava vähintään seuraavia valmisteita: Vaikuttava aine Vahvuus Pakkauskoko Lääkemuoto Ksylometatsoliini 1,00 mg/ml 10 ml nenäsumute 0,50 mg/ml 10 ml nenäsumute tai Oksimetatsoliini 0,50 mg/ml 10 ml nenäsumute 0,25 mg/ml 10 ml nenäsumute Nenäsumutteiden (10 ml) asemesta voi vaihtoehtoisesti olla nenätippoja kertaannospipeteissä (20 x 0,3 ml)
8 7 (22) Lääkkeiden myyntiä ja markkinointia koskevia rajoituksia Lääkkeitä myyvän ja ostavan henkilön on oltava yli 18-vuotiaita. Lääkkeiden on oltava asiakkaiden ulottumattomissa miedoimpia nikotiinivalmisteita (enint. 2 mg) lukuun ottamatta; lääkkeiden myyntiä ei saa järjestää itsevalintana. Lääkkeitä ei saa toimittaa postitse. Särkylääkkeitä ja nenäsumutteita saa myydä asiakkaalle ainoastaan yhden pakkauksen saman päivän aikana. Lääkkeen valintaa, ominaisuuksia ja käyttöä koskevan neuvonnan antaminen on kielletty. Asiakkaan kysyessä neuvoa hänet on ohjattava ottamaan yhteyttä apteekkiin tai lääkäriin. Myyntipaikka saa hankkia lääkkeitä ainoastaan hyväksytyistä lääketukkukaupoista. Lääkkeiden mainostaminen liikkeessä ja sen läheisyydessä on kielletty. Samoin lääkkeitä koskevat tarjoukset ja alennukset, mainos- ja myyntitelineet sekä muut myynninedistämiskeinot ovat kiellettyjä. Valvonta Muualla kuin apteekeissa tapahtuvaa lääkkeiden vähittäismyyntiä valvovat elintarvikevalvontaviranomaiset mm. tarkastuksin. Elintarvikevalvontaviranomainen voi peruuttaa lääkemyyntiluvan väliaikaisesti. Mahdolliset muut sanktiot määrää lääkevalvontaviranomainen. Tähän mennessä valvonnassa on käynyt ilmi, että useilla myyntipaikoilla ei ole riittävää kirjallisesti dokumentoitua järjestelmää markkinoilta poistettavien tai myyntikieltoon asetettujen lääkkeiden käsittelystä. Tilastotietoja Norjan Folkhelseinstitutett on julkaissut vuoden neljänneksiä koskevia tietoja itsehoitolääkkeiden myynnistä. Sen tilastot perustuvat lääkkeiden tukkumyyntiin. Tilastojen mukaan päivittäistavarakaupan osuus parasetamolia ja ibuprofeenia sisältävien itsehoitolääkkeiden myynnistä oli % ja ksylometatsoliinia sisältävien nenäsumutteiden myynnistä 31 %. Nikotiinikorvaushoitovalmisteiden myynnistä päivittäistavarakaupan osuus oli 18 %.
9 8 (22) Tarkasteltaessa lääkkeiden kokonaismyyntiä määriteltyjen vuorokausiannosten (DDD) perusteella on parasetamolivalmisteiden kokonaismyynti kasvanut vastaavalla ajanjaksolla 6 %. Ibuprofeenivalmisteiden kokonaismyynti on kasvanut vuorokausiannoksissa mitattuna 17 %. Eniten, 20 %, on kuitenkin kasvanut nenän tukkoisuuden hoidossa käytettävien sumutteiden myynti. Edellä mainittujen valmisteiden myynnissä on kuitenkin suuria kuukausittaisia eroja. Koska tiettyjen itsehoitolääkkeiden myynti muualta kuin apteekeista käynnistyi vuoden 2003 lopulla, on oletettavaa, että osa lääkkeiden tukkumyynnin kasvusta johtuu vähittäismyynnin varastojen perustamisesta. Valmisteiden kulutuksen mahdollista kasvamista ei siten voida vielä arvioida. Itsehoitolääkkeiden hintojen kehitys Itsehoitolääkkeet, joita voidaan myydä myös muualta kuin apteekeista, ovat vapaasti hinnoiteltavissa. Itsehoitolääkkeiden hinnat ovat vuosina nousseet %. Itsehoitolääkkeiden hintoihin apteekeissa ei ollut välitöntä vaikutusta sillä, että eräiden itsehoitolääkkeiden myynti tuli mahdolliseksi muualta kuin apteekeista. Julkaistua tietoa kyseisten lääkkeiden hinnoista ja hintaeroista eri jakelukanavissa ei tällä hetkellä ole kuitenkaan vielä käytettävissä. 2.4 Tanska Apteekit Tanskassa on 284 apteekkia ja 45 sivuapteekkia. Apteekkien alaisuudessa toimii lisäksi kaikkia itsehoitolääkkeitä toimittavia myyntipisteitä ( apoteksudsalg ), joita on 141 ja joissa on oltava farmakonomin tutkinnon suorittaneita työntekijöitä. Lisäksi Tanskassa on 714 sellaista apteekkien alaisuudessa olevaa myyntipistettä, joissa on saatavilla rajoitettu valikoima itsehoitolääkkeitä (håndkøbsudsalg). Nämä myyntipisteet ovat muiden liikkeiden yhteydessä eikä niissä ole farmaseuttista henkilökuntaa.
10 9 (22) Muut jakelukanavat Eräiden itsehoitolääkkeiden jakelukanavaa laajennettiin apteekkien ulkopuolelle alkaen. Itsehoitolääkkeiden myynti edellyttää lääkevalvontaviranomaisen myöntämää toimilupaa. Lupamenettely Lupa myydä itsehoitolääkkeitä voidaan myöntää yritykselle hakemuksesta. Tanskassa ei ole vastaavanlaista toimialaedellytystä (elintarvikkeiden myynti) kuin Norjassa. Lääkevalvontaviranomaisen (Lægemiddelstyrelsen) myöntämä lupa on toimipistekohtainen. Luvasta peritään käsittelymaksu (2 680 DKK, n. 360 ) ja luvan ylläpito edellyttää vuosimaksun maksamista (2 680 DKK, n. 360 ). Lääkemyyntilupa on yli yrityksellä/toimipisteellä. Lupaa haettaessa viranomaiselle on ilmoitettava toimipisteen vastuuhenkilö, joka vastaa siitä, että toiminnassa noudatetaan - perusvalikoimaa, - lääkkeiden säilytystä ja tiloja, - lääkkeiden kelpoisuusaikoja, - ostokirjanpitoa, - lääkkeiden käsittelyä, - dokumentaatiota, - reklamaatioita ja markkinoilta poistamista sekä - lääkkeiden hävittämistä koskevia ohjeita ja määräyksiä. Lääkevalikoima Tanskan lääkevalvontaviranomainen vahvistaa luettelot niistä lääkevalmisteista, joita voidaan myydä muualta kuin apteekeista. Ensimmäisessä vaiheessa, lokakuusta 2001 alkaen, luetteloon sisältyi lähinnä nikotiinikorvaushoitolääkkeitä, kurkkukipu-, nuha- ja yskänlääkkeitä, ruoansulatuskanavan oireiden hoitoon käytettäviä lääkkeitä sekä särkylääkkeitä. Vuoden 2003 alussa luetteloa laajennettiin sisällyttämällä siihen myös ihon oireiden hoidossa käytettäviä lääkkeitä ja allergisen nuhan hoidossa käytettäviä antihistamiineja. Vuoden 2004 lopussa luetteloon kuului 532 pakkauskokonimikettä.
11 10 (22) Suurella osalla luettelossa mainituista lääkkeistä ei ole ostokertakohtaisia rajoituksia. Sen sijaan eräitä särkylääkkeitä, matkapahoinvointilääkkeitä ja huuliherpeksen hoitoon käytettäviä lääkkeitä voidaan myydä muualta kuin apteekeista ainoastaan miedompia vahvuuksia ja/tai pienempiä pakkauskokoja. Kyseisiä lääkkeitä saa myydä asiakkaalle ainoastaan yhden pakkauksen saman päivän aikana. Myyntipaikoille on asetettu velvollisuus pitää saatavilla tiettyä vähimmäisvalikoimaa itsehoitolääkkeitä (Taulukko 3). Tanskan vähimmäisvalikoima poikkeaa joiltakin osin Norjan vähimmäisvalikoimasta Tanskan vähimmäisvalikoiman ollessa osittain laajempi. Toisaalta vähimmäisvalikoimasta puuttuvat erityisesti lapsille tarkoitetut valmisteet. Taulukko 3. Vähimmäisvalikoima, joka itsehoitolääkkeitä myyvissä toimipisteissä on oltava saatavilla. (Lähde: Lægemiddelstyrelsen) Käyttöaihe Lääkemuoto Vaikuttava aine/vahvuus (Mikäli ei mainittu, ei erityistä vaatimusta vaikuttavan aineen / vahvuuden suhteen; mikäli on mainittu useita vaikuttavia aineita, on valmisteen sisällettävä kaikkia niitä) Nielua desinfioiva imeskelytabletti (kurkkukipu) Nikotiinikorvaushoito depotlaastari nikotiini (5 mg/16 h) Nikotiinikorvaushoito depotlaastari nikotiini (10 mg/16 h) Nikotiinikorvaushoito depotlaastari nikotiini (15 mg/16 h) Nikotiinikorvaushoito depotlaastari nikotiini (7 mg/24 h) Nikotiinikorvaushoito depotlaastari nikotiini (14 mg/24 h) Nikotiinikorvaushoito depotlaastari nikotiini (21 mg/24 h) Nikotiinikorvaushoito lääkepurukumi nikotiini (2 mg) Nikotiinikorvaushoito lääkepurukumi nikotiini (4 mg) Vatsahappoa neutraloiva purutabletti Limaa irrottava yskänlääke poretabletti asetyylikysteiini (200 mg) Limaa irrottava yskänlääke oraaliliuos bromheksiini (0,8 mg/ml) Särkylääke tabletti asetyylisalisyylihappo (500 mg), kodeiini (10 mg), magnesiumoksidi (70 mg) Särkylääke tabletti ibuprofeeni (200 mg) Matkapahoinvointi tabletti
12 11 (22) Lääkkeiden myynti Lääkkeiden on oltava myyntipaikassa asiakkaiden ulottumattomissa, esimerkiksi hyllyssä palvelutiskin takana, lukitussa kaapissa tai muussa vastaavassa. Lääkkeiden myynti itsevalintana ei saa olla mahdollista. Lääkkeiden ostajan on oltava yli 15-vuotiaas. Lääkkeitä saa myydä ainoastaan asiakkaan selvästi pyytäessä niitä ottaen huomioon valmisteelle mahdollisesti asetetut myyntirajoitukset. Markkinoinnissa tulee ottaa huomioon säännöksissä tarkemmin esitetyt velvollisuudet ja rajoitukset. Myynninedistämistä koskevien alennusten antaminen on kielletty. Muita toimintaa koskevia vaatimuksia Myyntipaikka saa hankkia lääkkeitä ainoastaan Tanskassa toimivista lääketukkukaupoista. Lääkkeiden hankkimisesta on pidettävää kirjanpitoa on säilytettävä 5 vuotta. Myyntipaikan on myös dokumentoitava - lääkevaraston tarkastaminen ja vanhentuneiden lääkkeiden poistaminen vuosineljänneksittäin, - lääkevaraston lämpötilan kontrollointi, - tuotevalitusten käsittely ja - valmisteen markkinoilta poistamiseen liittyvät toimenpiteet. Myyntipaikan on raportoitava lääkevalvontaviranomaiselle kuukausittain lääkemyyntiä koskevia tietoja (myydyt valmisteet pakkausnimikkeittäin yksilöidysti, myytyjen pakkausten määrä ja yhteishinta) määrätyssä elektronisessa muodossa. Valvonta Myyntipaikkojen toimintaa valvoo Tanskan lääkevalvontaviranomainen. Vuonna 2003 lääkevalvontaviranomainen teki 482 päivittäistavarakauppojen lääkemyyntiä koskevaa tarkastusta, näistä 300 tarkastusta ennalta ilmoittamatta. Yhteenveto ennalta ilmoittamattomissa tarkastuksissa havaituista puutteista on esitetty Taulukossa 4. Tyypillisimmät puutteet olivat vanhentuneiden lääkkeiden
13 12 (22) pitäminen myynnissä ja vähimmäisvalikoimaa koskevan säännöksen noudattamatta jättäminen. Joissakin myyntipaikoissa havaittiin useampia puutteita. Lääkevalvontaviranomaisen mukaan havaittujen puutteiden määrä on yleisesti ottaen liian suuri. Taulukko 4. Yhteenveto Tanskan lääkevalvontaviranomaisen suorittamissa 300 ennalta ilmoittamattomassa päivittäistavarakauppojen lääkemyyntiä koskevassa tarkastuksessa havaituista puutteista. (Lähde: Lægemiddelstyrelsen) Säännös, josta on poikettu Myyntipaikassa on huolehdittava siitä, että lääkkeet pidetään asiakkaiden ulottumattomissa ilman mahdollisuutta itsevalintaan. Myyntipaikassa on huolehdittava siitä, että saatavilla on säädetty vähimmäisvalikoima itsehoitolääkkeitä. Myyntipaikassa on huolehdittava siitä, että kelpoisuusajan ylittäneet lääkkeet poistetaan myynnistä ja hävitetään asianmukaisesti. Myyntipaikassa on huolehdittava siitä, että yleiset kauppatavarat ja itsehoitolääkkeet pidetään erillään esim. omissa hyllyissään. Myyntipaikassa on huolehdittava varaston lämpötilan seurannasta dokumentoidusti. Myyntipaikkojen määrä % tarkastuksista 21 7 % % % % 19 6 % Itsehoitolääkkeiden myynnin kehitys Tanskan lääkevalvontaviranomainen on seurannut keräämiensä myyntitietojen perusteella itsehoitolääkkeiden myynnin ja kulutuksen kehittymistä jakeluverkoston laajennuttua päivittäistavarakauppoihin. Jakeluverkoston laajentuminen päivittäistavarakauppoihin on selkeimmin lisännyt nikotiinikorvaushoitovalmisteiden myyntiä, joka on lisääntynyt kolmessa vuodessa lähes 30 %. Lokakuun 2004 tietojen mukaan päivittäistavarakauppojen osuus kyseisten valmisteiden myynnistä on kasvanut n. 30 %:sta noin 50 %:iin. Kaiken kaikkiaan niiden itsehoitolääkkeiden myynnistä, joita on saatavilla sekä päivittäistavarakaupoissa että apteekeissa, päivittäistavarakaupan osuus on 18 %. Päivittäistavarakaupoilla on suhteellisen suuri osuus nikotiinikor-
14 13 (22) vaushoitovalmisteiden, kurkkukivun ja nenän tukkoisuuden hoidossa käytettävien lääkkeiden, yskänlääkkeiden ja pienten särkylääkepakkausten myynnistä. Kuluttajien asiointitottumusten, apteekkien antaman henkilökohtaisen lääkeneuvonnan ja päivittäistavarakaupoissa saatavilla olevan suppeamman lääkevalikoiman on katsottu vaikuttavan siihen, että apteekeilla on suurempi osuus kokonaismyynnistä. Tanskassa itsehoitovalmisteina on saatavilla suurempia särkylääkkeiden pakkauskokoja kuin Suomessa. Pieniä (10 tabl.) särkylääkkeiden pakkauskokoja on myynnissä sekä päivittäistavarakaupoissa että apteekeissa, suurempia pakkauskokoja on saatavissa vain apteekeista. Vuoden 2001 jälkeen Tanskassa on tullut markkinoille laajempi valikoima pieniä pakkauskokoja. Määriteltyinä vuorokausiannoksina (DDD) mitattuna itsehoitovalmisteina olevien särkylääkkeiden kulutus on hieman vähentynyt vuosina Tämä johtunee siitä, että suurempien apteekeissa myytävien pakkauskokojen sijasta särkylääkkeitä ostetaan pienemmissä pakkauksissa muualta. Itsehoitovalmisteina olevien särkylääkkeiden kokonaiskulutuksesta pienet pakkaukset muodostavat kuitenkin vain marginaalisen osan 95 % kulutuksesta muodostuu apteekkimyynnissä olevista suuremmista itsehoitopakkauksista. Itsehoitolääkkeiden hinnat Myynnin kehityksen lisäksi Tanskan lääkevalvontaviranomainen on seurannut itsehoitolääkkeiden hintojen kehitystä. Heinäkuussa 2004 julkaistujen tietojen mukaan itsehoitolääkkeiden hinnat ovat päivittäistavarakaupoissa keskimäärin 5-10 prosenttiyksikköä edullisempia kuin apteekeissa. Joidenkin kurkkukipu-, yskän- ja nuhalääkkeiden osalta hintaero on n. 14 %. Joistakin itsehoitolääkkeistä on saatavilla sekä alkuperäis- että rinnakkaisvalmisteita. Särkylääkkeiden osalta päivittäistavarakauppojen osuus muodostuu suurelta osin rinnakkaisvalmisteiden myynnistä. Muiden valmisteiden osalta apteekkien osuus rinnakkaisvalmisteiden myynnistä on suurempi kuin päivittäistavarakauppojen osuus. Tietyistä valmisteryhmistä (eräät laksatiivit, huuliherpeksen hoitoon käytettävät lääkkeet, allergisen nuhan hoitoon käytettävät
15 14 (22) antihistamiinit) päivittäistavarakaupoista on saatavilla ainoastaan kalliimpia alkuperäisvalmisteita. Vaikkakin näiden hinnat ovat yleensä halvempia päivittäistavarakaupoissa kuin apteekeissa, on apteekeista saatavissa laajempi valikoima hinnaltaan edullisempia rinnakkaisvalmisteita. 2.5 Saksa Saksan lääkelaissa on säädetty, että lääkkeitä saa myydä ainoastaan apteekeista. Laissa on lisäksi säädetty erikseen, että lääkkeitä, jotka on tarkoitettu ainoastaan muihin tarkoituksiin kuin sairauden tai niiden oireiden parantamiseen tai lievittämiseen, voidaan myydä muualta kuin apteekeista. Muualta kuin apteekeista myytävät valmisteet ovat perinteisiä kasvirohdosvalmisteita, mineraalisuoloja ja joitakin vitamiineja. Suomessa itsehoitolääkkeenä tavallisesti käsitettäviä valmisteita (särkylääkkeet, yskänlääkkeet, ruoansulatuskanavan lääkkeet jne.) on myös Saksassa saatavissa ainoastaan apteekeista. 2.6 Iso-Britannia Isossa-Britanniassa lääkkeet on jaoteltu kolmeen ryhmään: - reseptilääkkeet (prescription only, POM), - apteekista ilman reseptiä toimitettavat lääkkeet (pharmacy, P) ja - myös muualta kuin apteekeista myytävät lääkkeet (general sale list, GSL). Kahteen ensimmäiseen ryhmään kuuluvia valmisteita saa toimittaa ainoastaan apteekeista. Lääkkeiden ryhmittelystä päättää lääkevalvontaviranomainen. Muualta kuin apteekeista myytävien lääkkeiden perusedellytyksinä on, että lääkkeen terveysriskit ja väärinkäyttöriskit ovat pienet ja että merkittävät lääkkeen käyttöä koskevat varoitukset eivät ole tarpeen. Mikäli lääkkeen turvallisuuteen liittyviä esteitä ei ole, tulee vielä arvioida laajemman jakelukanavan tarve. Arvioinnin lähtö-
16 15 (22) kohtana on selvittää, miksi lääkkeen ostamisen helppous on tärkeämpää kuin ammatillisen lääkeneuvonnan saatavuus myyntipaikassa. Muualta kuin apteekista myytävien itsehoitolääkkeiden luetteloon sisältyy mm. seuraavia lääkkeitä: - särkylääkkeitä (mm. ibuprofeeni, asetyylisalisyylihappo, parasetamoli - ihon oireiden hoitoon käytettäviä lääkkeitä (mm. asikloviiri huuliherpeksen hoitoon, hydrokortisoni, ketokonatsoli hilseen hoitoon, terbinafiini kynsisienen hoitoon) - nikotiinikorvaushoitovalmisteita - allergisen nuhan hoitoon käytettäviä lääkkeitä (setiritsiini) - nenän tukkoisuuden hoidossa käytettäviä lääkkeitä (oksimetatsoliini) - ruoansulatuskanavan oireiden hoitoon käytettäviä lääkkeitä (mm. famotidiini ja ranitidiini närästykseen/liikahappoisuuteen) - vitamiineja Luettelo käsittää myös suuren joukon perinteisiä kasvirohdosvalmisteita. Edellä esitettyihin lääkkeisiin liittyy mm. vahvuutta ja pakkauskokoa koskevia lisärajoituksia. Muualta kuin apteekeista voi myydä esimerkiksi ibuprofeenia enintään 200 mg sisältäviä valmisteita 16 tablettia, parasetamolia enintään 500 mg sisältäviä valmisteita 16 tablettia ja ranitidiinia enintään 75 mg sisältäviä tabletteja enintään 12 tablettia. Vain apteekeista myytäviin itsehoitolääkkeisiin liittyy myös vastaavanlaisia rajoituksia, jotka eräissä tapauksissa ovat tiukempia kuin Suomessa. Myyntipaikoille ei ole asetettu erityistä vähimmäisvalikoimavaatimusta. Myyntipaikalta edellytetään, että se toimii lukittavissa tiloissa. Myyntipaikkoina toimivat pääasiassa päivittäistavarakaupat ja erilaiset terveyskaupat. Myyntipaikkojen lukumäärästä ei ole ollut saatavilla tarkkaa tietoa. On arvioitu, että apteekit myyvät n. 73 % kaikista itsehoitolääkkeistä.
17 16 (22) 2.7 Irlanti Irlannissa itsehoitolääkkeitä saa pääsääntöisesti toimittaa ainoastaan apteekeista (farmaseuttisen tutkinnon suorittanut henkilö tai hänen valvonnassaan). Tästä poiketen seuraavia itsehoitolääkkeitä saa myydä myös muualta kuin apteekeista: - parasetamoli - asetyylisalisyylihappo - kolekalsiferoli (D3-vitamiini) - syanokobalamiini (B12-vitamiini) - ergokalsiferoli (D2-vitamiini) - foolihappo - Hypericum perforatum L. - nikotiinihappo (niasiini, B3-vitamiini) - pyridoksiinihydrokloridi (B6-vitamiini) - retinoli, retinoliasetaatti ja palmitaatti (A-vitamiini) - natriumfluoridi - natriummonofluorofosfaatti - tinafluoridi Parasetamolille on asetettu myyntirajoituksia, esim. parasetamolia 500 mg sisältäviä valmisteita saa myydä enintään 12 tablettia. Lääkkeitä ei saa myydä automaateista. 2.8 Alankomaat Alankomaissa on apteekkien lisäksi n rohdoskaupalla lupa myydä itsehoitolääkkeitä. Rohdoskauppojen osuus itsehoitolääkkeiden myynnistä on n. 84 %. Rohdoskauppoihin kuuluu myös joukko päivittäistavarakauppoja. Käytettävissä olleiden lähteiden mukaan Alankomaissa on käynnissä lainsäädännön muutos, minkä johdosta rohdoskauppojen lupamenettelystä luovuttai-
18 17 (22) siin ja itsehoitolääkkeiden jakelua laajennettaisiin päivittäistavarakauppoihin. Uusi laki tulisi voimaan todennäköisesti vuoden 2005 loppupuolella. 3 SUOMEN LÄÄKEKAAPPIJÄRJESTELMÄ Lääkelain 52 :n mukaan alueella, jolla ei ole apteekkia tai sivuapteekkia ja josta on pitkän etäisyyden tai muiden vastaavien syiden vuoksi huono kulkuyhteys lähimpään apteekkiin tai sivuapteekkiin, saa apteekkari pitää Lääkelaitoksen antaman luvan perusteella lääkekaappia. Lain perusteluissa mainitaan, että pitkällä etäisyydellä tarkoitetaan useiden kymmenien kilometrien välimatkaa lähimpään apteekkiin tai sivuapteekkiin. Puutteelliseksi kulkuyhteydeksi katsotaan kokonaan puuttuva tai 1-2 päivittäistä vuoroa kattava julkinen liikenne. Luvan edellytyksenä on lisäksi, että lääkekaappi on lääkehuollon kannalta tarpeellinen. Lääkelaitos ratkaisi vuonna 2004 yhteensä 54 lääkekaappilupaa. Hakemuksista hyväksyttiin 28 ja hylättiin 26. Pääasiallinen hylkäämisen syy oli se, että etäisyyttä lääkekaapista lähimpään apteekkiin tai sivuapteekkiin ei voitu pitää laissa tarkoitettuna pitkänä etäisyytenä. Suomessa on 166 apteekkien alaisuudessa toimivaa lääkekaappia. Noin puolet lääkekaapeista sijaitsee Pohjanmaalla ja Lapissa. Lääkekaappi toimii tavallisesti kylässä sijaitsevan yrityksen, kuten esimerkiksi kyläkaupan tai pankin konttorin yhteydessä. Lääkekaapista saa myydä vain sellaisia lääkkeitä, jotka voidaan asiakkaalle luovuttaa ilman lääkemääräystä. Lääkekaapin hoitajalta ei edellytetä farmaseuttista koulutusta. Lääkkeen oikeaan ja turvalliseen käyttöön liittyvissä kysymyksissä asiakas tulee ohjata kääntymään apteekin puoleen. 4 ITSEHOITOLÄÄKKEIDEN KÄYTTÖ Itsehoitolääkkeiden osuus Suomessa myydyistä lääkkeistä oli vuonna 2003 noin 13 % rahallisessa arvossa mitattuna. Käyttömäärissä (DDD/1000 as/vrk) ilmaistuna suurimmat itsehoidon lääkeryhmät olivat kipulääkkeet (26,7), laksa-
19 18 (22) tiivit (27,19), nenän tukkoisuutta lievittävät paikallisvalmisteet (8,81), yskänlääkkeet (6,21) ja allergialääkkeet (5,98). Rahallisesti suurimmat ryhmät olivat kipulääkkeet, ruuansulatuskanavan sairauksien lääkkeet (laksatiivit ja liikahappoisuuslääkkeet), vitamiinit ja hivenaineet, ihotautilääkkeet sekä nikotiinivalmisteet. Kipulääkkeiden, ruuansulatuskanavan lääkkeiden ja vilustumislääkkeiden käyttö on ollut vakaata, kun taas esim. yskänlääkkeiden, allergialääkkeiden ja nikotiinivalmisteiden käyttö kasvaa. Sihvo, Klaukka, Martikainen ja Hemminki ovat tutkineet Kelan väestötutkimuksen yhteydessä sekä itsehoito- että reseptilääkkeiden käyttöä Suomessa Tutkimushetkellä 15 % väestöstä käytti itsehoitolääkkeitä ja 17 % vitamiinivalmisteita. Päivittäin itsehoitolääkkeitä käyttäneitä oli 7 % väestöstä. Neljällä prosentilla itsehoitolääkkeen käyttäjistä tavattiin potentiaalisesti vaarallinen yhdistelmä reseptilääkkeen kanssa. Suuri osa näistä yhdistelmistä oli itsehoitosärkylääkkeiden käyttäjillä. Suomessa ja Tanskassa (Kalsta, Palva ja Voipio, Andersen ja Schou) on seurattu H2-salpaajien itsehoitoon vapauttamisen vaikutuksia lääkkeiden käyttöön ja turvallisuuteen. Kummassakaan maassa liikahappoisuuteen käytettävien lääkkeiden kokonaiskulutus ei kasvanut eikä vapauttamiseen liittynyt turvallisuusongelmia. Tämä oli odotettavaa, sillä H2-salpaajien toksisuus on vähäinen ja samoin interaktiopotentiaali (lukuun ottamatta simetidiiniä, jota Suomessa ei ole päästetty itsehoitoon). Turvallisuuden kannalta ongelmallisin itsehoitolääkeryhmä on kipulääkkeet. Erilaisten itsehoidossa olevien kipu- ja vilustumislääkkeiden sekä reseptillä ostettujen tulehduskipulääkkeiden päällekkäiskäyttö on nykyiselläänkin merkittävä lääketurvallisuusongelma. Pitkään käytössä olleisiin turvallisina pidettyihin itsehoitolääkkeisiinkin voi ilmaantua uusia turvallisuusongelmia esimerkiksi uusien, eri tavoin vaikuttavien lääkkeiden kanssa tapahtuvien yhteisvaikutusten muodossa (esim. terfenadiini 1990-luvun alussa) tai sitten muutoin uusina löydöksinä.
20 19 (22) 5 YHTEENVETO Itsehoitolääkkeiden myynti on suurimmassa osassa Euroopan maista sallittu vain apteekeista. Niissä yksittäisissä maissa, joissa itsehoitolääkkeiden myynti on sallittua myös muualta kuin apteekeista, toiminta on tiukasti säänneltyä. Muualta kuin apteekeista saa myydä vain pientä valikoimaa itsehoitolääkkeitä. Tämän lisäksi on säädetty muita myyntiä ja markkinointia koskevia rajoituksia. Valvontaviranomaisten tekemissä tarkastuksissa on havaittu puutteita päivittäistavarakauppojen lääkemyynnissä. 6 LÄHDELUETTELO Afvigelser i forbindelse med dagligvarebutikkers forhandling af lægemidler. Lægemiddelstyrelsen, Tanska. Haettu internet-osoitteesta print=true Are H2 receptor antagonists safe over the counter drugs Andersen, M., Schou JS. British Medical Journal 309 (Aug 20-27), Changing the Legal Classification in the United Kingdom of a Medicine for Human Use. Medicines and Healthcare products Regulatory Agency, Yhdistynyt kuningaskunta. Haettu internet-osoitteesta doc Consolidated list of substances which are present in authorised medicines for general sale (List B). Medicines and Healthcare products Regulatory Agency, Yhdistynyt kuningaskunta. Haettu internet-osoitteesta
JULKAISUSARJA 1/2015 KANSALLINEN ITSEHOITOLÄÄKEOHJELMA
JULKAISUSARJA 1/2015 KANSALLINEN ITSEHOITOLÄÄKEOHJELMA KANSALLINEN ITSEHOITOLÄÄKEOHJELMA Fimea kehittää, arvioi ja informoi -julkaisusarja 1/2015 Lääkealan turvallisuus- ja kehittämiskeskus Fimea 2015